Ettervirkninger

Konsekvenser

Konsekvensene av kristningen av Norge er mange, og ikke minst svært viktige for Norges historie og utvikling. Først og fremst førte kristningen til at Norge ble mer samlet, ettersom man hadde en felles religion som var langt fredligere enn tidligere tro. Dette gjorde at Norge ble lettere å samle senere, og at konfliktene mellom de ulike høvdingene avtok. Det samme gjelder også Norges forhold til Europa, der man gjennom en samlende religion fikk færre konflikter, samt bedre handelsvilkår ettersom skillet mellom Skandinavia og Europa ble mye mindre.

Litterært hadde også kristningen stor betydning. Over en lengre periode etter at kristningen begynte, gikk både embetsfolk og den vanlige befolkningen over til å bruke det latinske alfabetet i stedet for runer. Dette var også med på å gjøre kontakten med Europa bedre, og dessuten skaffet mange nordmenn seg en bibel, noe som førte til at selv bønder kom mer i kontakt med skriftspråket.

Kristningen hadde også stor innflytelse på dagliglivet til vanlige nordmenn. Lover og regler ble tilpasset den nye troen, slik at det for eksempel ble påbudt å døpe alle barn, og å begrave alle på kirkegårder. Det ble også innført helligdager(noe vi ikke hadde hatt før). Kvinners rettigheter ble også noe styrket gjennom dette trosskiftet. Tidligere ble kvinnen giftet bort av familien, men den nye religionen krevde at kvinnen skulle gi sitt samtykke(det betyr riktig nok ikke at alle ekteskap var helt frivillige). Mannen måtte også holde ekteskapet hellig, og kunne derfor kun ha ei kone som han holde seg til resten av livet, uten at det var tillat med sidesprang.

 Kilder [|www.katolsk.no/artikler/midleage.htm] [] []